Стоян Михайловски
Ехидна и орел

chitanka.info

— Къде се скиташ там из небесата!

Попитала ехидната орела…

Защо си изтощаваш тъй крилата

И мирен не съдиш на наший свът в предела?

В безвестните онез пространства, птицо смела,

Каква намерваш тайна благост?

Орелът отговорил: — Аз осещам,

В безкрайното си хвъркане, една безкрайна радост:

Пълзящи гадове не срещам! …

* * *

Така и ваший дух, поети

Лети към идеалните височини, където

Искуството всевечно свети;

Там вий не виждате на злобата лицето.

Издание: Стоян Михайловски. Събрани басни. Т.Ф. Чипев, София, 1939 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.